อยากให้ติดตั้งเสากั้น/แผงกั้นแบบเคลื่อนย้ายได้เพื่อป้องกันจักรยานยนต์ขึ้นมาขับขี่บนทางเท้า

ก่อนหน้านี้บริเวณปากซอยลาดพร้าว 32 ถนนลาดพร้าว หน้าคอนโด The Room  มีเสากั้นจักรยานยนต์ขึ้นมาขับขี่บนทางเท้า ซึ่งช่วงเวลานั้นไม่พบจักรยานยนต์ขึ้นมาขับขี่เลย แต่พอหลังจากมีการทำทางเท้าใหม่ได้มีการรื้อเสากั้นออกและยังไม่ได้มีการติดตั้งทดแทนส่งผลให้มีจักรยานยนต์ขึ้นมาขับขี่บนทางเท้าเป็นจำนวนมากโดยเฉพาะช่วงติดไฟแดงที่แยกรัชดา-ลาดพร้าว 

บางครั้งมีจักรยานยนต์ขับขี่บนทางเท้าด้วยความเร็วสูงจนเกือบเฉี่ยวชนกับผู้สัญจรเท้า และเคยมีเคสกระทบกระทั่งด่ากันกับผู้สัญจรเท้า  จึงอยากให้ทาง กทม. ช่วยนำเสากั้นหรือแผงกั้นมาติดตั้งเพื่อช่วยไม่ให้เกิดเหตุการณ์ดังกล่าวขึ้นอีก 

(ซึ่งก่อนหน้านี้ที่มีเสากั้น แทบจะไม่เจอจักรยานยนต์ขึ้นมาขับขี่เลยส่งผลให้ผู้สัญจรเท้าในบริเวณนั้นเกิดความปลอดภัยในชีวิตและทรัพย์สิน ไม่ต้องคอยหวาดระแวงไปทุกครั้ง)